NaiveNeuron/SloPal huggingface dataset:
Žiga, Peter, podpredseda NR SR (2023-12-07):
Ďakujem pekne. Zaujmite, prosím, miesto pre spravodajcov. Otváram všeobecnú rozpravu. Nedostal som do rozpravy žiadnu písomnú prihlášku, preto sa pýtam, či sa chce niekto prihlásiť do rozpravy ústne. Nie je tomu tak. Vyhlasujem teda všeobecnú rozpravu za skončenú. Chce sa vyjadriť navrhovateľ? Nechce. Chce sa vyjadriť spravodajkyňa? Nechce. Predpokladám, že hlasovanie bude o sedemnástej hodine. Ďakujem pekne, prerušujem rokovanie o tomto bode programu. Pána ministra si tu ešte necháme, pretože ďalším bodom programu je prvé čítanie o vládnom návrhu zákona, ktorým sa mení zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 82, návrh na jeho pridelenie na prerokovanie výborom je v rozhodnutí č. 89. Poprosím opäť pána podpredsedu vlády a ministra životného prostredia Slovenskej republiky, pána Tomáša Tarabu, aby vládny návrh zákona uviedol. Máte slovo, pán minister. (Rokovanie o vládnom návrhu zákona, ktorým sa mení zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov , tlač 82.)
Blanár, Juraj, poslanec NR SR (2018-06-14):
Pán kolega, súhlasím s vami, že je potrebné, aby to duálne vzdelávanie sa rozšírilo aj na všetky ďalšie oblasti, nemusí to byť len priemysel práve strojárenský. Je to absolútne na mieste a súhlasím s vami, avšak doplním vás v tej časti, kde ste hovorili o tom, že časť odborného vzdelávania sa musí odohrávať aj v školách. Už dnes a ja som presvedčený, že drvivá väčšina všetkých odborných škôl to už robí. Nezapojí sa síce do duálneho vzdelávania, ale významným spôsobom sa vybavili modernými technológiami, majú zmluvy so zamestnávateľmi, kde nie na báze duálneho vzdelávania, ale na báze kooperácie spolupracujú pri vzdelávaní. A robia to podľa môjho názoru veľmi dobre. Duálne vzdelávanie je už nejaký stupeň, ktorý je vyšší, a je potrebné aby sme mu dali aj veľkú podporu. A, viete, tu bude vždy kritika, či urobíte tak, alebo či urobí vláda tak alebo onak, ale z vášho vystúpenia som mal pocit, že vy máte záujem, aby sa to posúvalo dopredu. A súhlasím aj s tým, čo ste hovorili, že mali by sme už aj tie poznatky zo zahraničia využívať, možno aj tú nadstavbu o ktorej sa hovorí. Prečo nie? Pretože dnes veľké firmy už takéto vzdelávacie centrá vybudovali a je len potrebné nájsť priestor ako ich za integrovať do toho celého. Ale pochopil som, že vy tento návrh zákona podporujete, pán Sopko. Chcem sa aj takto spýtať vás, aby ste mi odpovedali, lebo nebolo to úplne jasné, okrem toho, že ste predkladali ten pozmeňujúci návrh. Ďakujem.
Paška, Pavol, predseda NR SR (2014-03-20):
Pán navrhovateľ, pán poslanec Hrušovský, chcete reagovať? (Reakcia z pléna.) Nie. Takže pán predseda výboru Podmanický, pán poslanec Podmanický, nech sa páči, do rozpravy.
Sulík, Richard, predseda NR SR (2011-06-02):
Ďakujem. Tak teraz dávam slovo spravodajcovi, ktorého určil navrhnutý gestorský výbor, Martinovi Poliačikovi.
Uhrík, Milan, poslanec NR SR (2016-04-21):
Ďakujem pánovi poslancovi za reč, bolo to naozaj veľmi zaujímavé počúvanie. Chýbalo tam síce také vecné zhodnotenie vládneho programu, o čom by táto diskusia prioritne mala byť, ale práve preto to bolo o to hodnotnejšie, že to neboli tie klasické argumenty, reči, čo tu počúvame už tretí deň, ale naozaj taký ideologický trošku pohľad. Naozaj to bolo dobré, je to objektívna pravda a treba to povedať. Som rád, že tu zaznel taký konzervatívny hlas. Máte pravdu naozaj v tom, že naša civilizácia je kresťanská, či sa to niekomu páči alebo nie, je postavená na kresťanských princípoch a naše právo je postavené na desatore božích prikázaní – nepokradneš, nezabiješ a tak ďalej. Bez týchto princípov by sme naozaj vyzerali ako v nejakom kalifáte. Bohužiaľ, neviem, pán poslanec, či ste si to všimli, ale vo vládnom vyhlásení sa ani raz nespomína slovíčko kresťan, kresťanský alebo analógia. Ani raz. Proste to tam nie je. Na záver by som ešte povedal taký môj osobný postoj na vás, že podobne ako vy, aj ja mám svoje jedno životné motto a podľa mňa pre dlhodobé udržanie civilizácie nie je tak dôležité ani, čo sa robí, pretože občas sa urobí niečo dobré, občas sa urobí nejaká chyba, ale prečo sa to robí. Je v tom naozaj skrytá oveľa hlbšia múdrosť, než sa na prvý pohľad môže zdať. Ďakujem.
Kalist, Peter, poslanec NR SR (2011-09-14):
No, ja by som chcel k pánovi poslancovi Rašimu povedať len veľmi jednoducho, že populizmus ako vždy, čo iné by sme mali čakať. A pokiaľ viem, rozprávame teraz o premiérke, nie o zdravotníckych zákonoch. No musím povedať, že zavádzaš alebo zavádzate, no, rokovanie Kategorizačnej komisie nikdy nebolo verejné. Dokonca dovolím si prečítať dodatok k Štatútu Kategorizačnej komisie pre liečivá. Štatút Kategorizačnej komisie pre liečivá sa dopĺňa takto, dopĺňa sa novým odsekom 11, ktorý znie: „Na zasadnutí komisie sa môžu bez práva hlasovať zúčastniť len zamestnanci ministerstva prizvaní predsedom komisie a ďalšie osoby prizvané členmi komisie po predchádzajúcom súhlase predsedu komisie. Na osoby uvedené v predchádzajúcej vete sa vzťahuje povinnosť zachovávať mlčanlivosť o všetkých skutočnostiach, o ktorých sa na zasadnutí komisie dozvedeli.“ Dodatok nadobudol účinnosť 1. decembra 2009, podpísaný Richard Raši, minister. Neviem, o čom rozprávate, neviem, o čom rozprávate ako o verejnom zasadnutí Kategorizačnej komisie, ktoré nikdy nebolo verejné. V aktuálne schválenom zákone budú zasadnutia, teda rokovania zasadnutia, zápisy o tom, budú zverejnené na internete. Doteraz to tak nebolo. A neviem, aký problém má predstaviteľ a bývalý minister takej veľmi sociálnej vlády s tým, že budú lacnejšie lieky. Ja fakt neviem, čo je s tým za problém. Ďakujem.
Novotný, Viliam, poslanec NR SR (2011-02-10):
Áno, už sa počujeme. Ďakujem pekne za odpoveď. Naozaj tá filozofia pevnej siete bola postavená na tom, aby existovali určité zariadenia, ktoré sú schopné poskytnúť komplexnú zdravotnú starostlivosť v ôsmich odboroch. A rozumiem tomu, že je dôležité naviazať túto zdravotnú starostlivosť ako na integrovaný záchranný systém, tak, povedzme, aj na lekársku službu prvej pomoci. Napriek tomu si ale myslím, že zavádzať ďalší pojem siete, ktorý tu urobila predchádzajúca vláda v roku 2008, len mätie poskytovateľov zdravotnej starostlivosti a vytvára určité diskriminačné prvky, pretože niektorým poskytovateľom zdravotnej starostlivosti zabezpečuje istotu zmluvy so zdravotnou poisťovňou na úkor iných poskytovateľov zdravotnej starostlivosti, ktorí sa o túto zmluvu musia uchádzať súťažou a svojou kvalitou a cenou. Preto sa chcem spýtať, či ministerstvo uvažuje o zadefinovaní pevnej siete ako v podstate tretej siete, ktorá by bola obsiahnutá v zákone alebo či by nebolo jednoduchšie riešiť, povedzme, tieto 8-odborové nemocnice s urgentným príjmom v rámci verejnej minimálnej siete, pretože dá sa to podľa mňa vo verejnej minimálnej sieti veľmi elegantne zadefinovať, že verejnou minimálnou sieťou je aj nemocnica, ktorá má osem odborov a urgentný príjem, geografický v situácii, že dojazd sanitkou rýchlej zdravotnej pomoci je, povedzme, tridsať alebo štyridsaťpäť minút. Ďakujem pekne.
Poliačik, Martin, poslanec NR SR (2013-09-18):
Igor, ja som presvedčený o tom, že jednou z našich povinností je aj pri radikálnych prejavoch niektorých ľudí vo verejnosti vysvetľovať, prečo parlament má zmysel. Prečo napríklad v anglickom parlamente tie čiary, ktoré oddeľujú opozíciu od koalície, sú tak ďaleko od seba, aby boli na dĺžku dvoch mečov. Prečo vznikali parlamenty, aby sa ľudia nerezali, nebili na uliciach, ale aby bolo jedno miesto, na ktorom sa zhodnú, že si to vyrozprávajú a vytvoria pravidlá pre všetkých. Slováci mali to šťastie, že celú svoju históriu preberali pravidlá parlamentarizmu a vedenia štátu od niekoho iného. My sme si nezažili, čo to je, že sa kvôli pravidlám rokovania nejakého orgánu zabíjali ľudia medzi sebou a na základe toho bolo nejaké pravidlo prijaté. A nechcime a nepodporujme, aby verejnosť sa dostala do situácie, že začne preberať veci do svojich rúk. Ja som za priamu demokraciu, som za občiansku spoločnosť, som za to, aby ľudia participovali na moci, lebo v konečnom dôsledku, tak ako ústava hovorí, tá moc pochádza z ich rúk. Ale netolerujme bláznov, ktorí pobehujú po parlamente s tým, že nás idú vystrieľať. Netolerujme bláznov, ktorí nemajú základné štipky slušnosti ani k ženám, ani k ľuďom, ktorí nás sem prišli pozrieť na deň otvorených dverí. Takisto ako nebudeme tolerovať zlodejov, ignorantov a rozkrádačov tohto štátu, tak aj medzi ľuďmi oceňujme slušnosť, dialóg a otvorenú občiansku spoločnosť. Ďakujem.
Hrušovský, Pavol, podpredseda NR SR (2010-12-10):
Hlasujeme, páni poslanci, o návrhu prideliť zákon na prerokovanie výborom, určiť gestorský výbor, ako aj lehotu na prerokovanie návrhu v jednotlivých výboroch. (Hlasovanie.) 134 prítomných, 80 za, 53 sa zdržalo, 1 nehlasoval. Národná rada návrh schválila. Poprosím teraz pána poslanca Galisa, aby z poverenia výboru pre vzdelávanie, vedu, mládež a šport predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o organizácii a podpore športu. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462/2008 Z. z. , tlač 104.)
Hus, Igor, poslanec NR SR (2022-12-08):
Vážené panie poslankyne, vážení páni poslanci, vážení prítomní, v súlade so zákonom o rokovacom poriadku som bol určený výborom za spravodajcu k uvedenému návrhu zákona, tlač 1289. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej Slovenskej republiky rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 27. januára 2023 a v gestorskom výbore do 30. januára 2023 od prerokovanie návrhu zákona v Národnej rade Slovenskej republiky v prvom čítaní. Posím, prosím, pán predsedajúci, otvorte rozpravu.
Simon, Zsolt, minister pôdohospodárstva a rozvoja vidieka SR (2010-12-02):
Ďakujem. Vážený pán poslanec, áno, aj Operačný program Bratislavský kraj je v meškaní, takisto ako ostatný Regionálny operačný program. Pracujeme intenzívne na tom, aby sme dobehli čas, ktorým táto inštitúcia vďaka zrušeniu ministerstva výstavby a regionálneho rozvoja bola nečinná viac ako päť mesiacov, z hľadiska toho, že celé systémy zostali nefunkčné. Chcem povedať, že dúfam, že si uvedomujete, že ste boli blízko vlády Roberta Fica, ktorá takéto uznesenie prijala. A nie je možné a nepristúpim na to, že budem niektoré veci uprednostňovať alebo niektoré veci zadržiavať. Tak, ako veci sú pripravené, boli schválené, tak sa podpisujú. Len pre ozrejmenie v oblasti Bratislavského kraja nie je problém z hľadiska financovania, pretože tam financie sú kryté. Chcem len doplniť túto odpoveď vo vzťahu k Regionálnemu operačnému programu. Veľakrát dostávam otázky, prečo sa nepodpisujú zmluvy. No preto, lebo nie sú dostatočne finančne kryté, lebo predchádzajúca vláda Roberta Fica na opatrenie modernizácie infraštruktúry urobila kontraháciu 60 % viac než sú k dispozícii disponibilné zdroje. Podpísať ich nie je možné. Opakujem, nie je to prípad Bratislavský kraj. Tam financie sú zabezpečené, ale ideme poradiť dnes, tá lehota je skrátená niekde na 60 dní, ale ešte stále dobiehame to, čo v tomto roku vďaka piatim mesiacom rušenia ministerstva výstavby bolo spôsobené.
Dostál, Ondrej, poslanec NR SR (2018-12-05):
V rozprave vystúpili traja poslanci, nebol podaný žiadny procedurálny návrh. Pán predseda, dajte, prosím, hlasovať o tom, že Národná rada prerokuje návrh zákona v druhom čítaní.
Glváč, Martin, podpredseda NR SR (2018-09-14):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a média, poslancovi Senkovi. Nech sa páči.
Zemanová, Anna, poslankyňa NR SR (2016-10-21):
Ďakujem pekne za slovo, budem len veľmi stručná. Som rada, že na pôde výboru, ale napokon aj na pôde ministerstva životného prostredia bola možnosť prerokovať niektoré pozmeňujúce návrhy, ktoré som predkladala už na predchádzajúcej schôdzi, a môj návrh nebol schválený, ale v inej podobe pozmeňujúci návrh, ktorý napokon podal pán predseda Antal, ktorý si po konzultácii s ministerstvom životného prostredia osvojil problematiku, a je to pozmeňujúci návrh, ktorý teda nebol prečítaný, ale bol súčasťou spoločnej správy ohľadom, ohľadom vrtov, kde sa teda akceptovala aj taká požiadavka zo strany verejnosti na prax, ktorá je v súčasnosti na východnom Slovensku ohľadom problematiky ťažby, prieskumu ťažby horľavých zemných plynov a ropy. Aby sa vyjasnila definícia v zákone, tak jednou z tých pripomienok je, že sa bude v prílohe 8, to znamená navrhované činnosti, ktoré bude potrebné povinne hodnotiť, sa dopĺňa o bod 16 ohľadom vrtov, vlastne všetkých, ktoré majú byť hlbšie ako 600 metrov, a upresňuje sa, vrty na využívanie geotermálnej energie a geotermálnych vôd, kde zisťovacie konanie bude do 500 metrov, od 500 metrov už povinné hodnotenie, povinné hodnotenie vrty na uskladnenie rádioaktívneho odpadu a vrty pre vodné zdroje od 300 metrov. Hovorím tu o tom preto, aby teda jednak bola zachytená stopa o tomto rokovaní, ale najmä preto, že v spoločnej správe je taká, by som povedala, formálna, možno tlačová nepresnosť a aby sa nepriniesla nebodaj do zákona, kde v spoločnej správe nebolo linajkovanie a vlastne sa posunuli riadky, tak som chcela poprosiť, že aby bolo presne zachytené to, čo bolo pozmeňujúcim návrhom, tak ako bola tabuľka napísaná a prednesená vo výbore a nie tak, ako je zachytená v uznesení spoločnej správy. Takže, pani (rečníčka odovzdala materiál spravodajkyni), toto je vlastne ten návrh, ktorý bol predložený vo výbore, len aby sa ustriehlo to, že sa to neprenesie nebodaj a potom do predpisu chybne. Ďakujem pekne, to je všetko.
Laššáková, Jana, podpredsedníčka NR SR (2014-06-10):
Pán spravodajca, nech sa páči, máte slovo.
Danko, Andrej, predseda NR SR (2019-02-01):
Ďakujem pán poslanec. Na vystúpenie pána poslanca dve faktické, uzatváram možnosť prihlásenia. Poslankyňa Zemanová, nech sa páči.
Laššáková, Jana, poslankyňa NR SR (2010-08-04):
Ďakujem pekne. Ja len chcem pripomenúť členom výboru na preskúmavanie rozhodnutí NBÚ, že je dneska zasadnutie výboru o trištvrte na jednu, ale autobus spod schodov ide o pol jednej. Ďakujem pekne.
Bugár, Béla, podpredseda NR SR (2017-10-11):
Otváram rozpravu, predpokladám, že nikto sa nehlási do rozpravy, preto končím rozpravu. Nech sa páči, môžme pristúpiť k záverečnému hlasovaniu.
Petrík, Simona, poslankyňa NR SR (2019-03-28):
Ďakujem. Pán Paška, vy ste hovorili o tom, že vlastne nič sa nezmení, keď ratifikujeme Istanbulský dohovor. Zmení sa toľko, koľko zmení táto krajina, pretože Istanbulský dohovor je súbor nástrojov a každá krajina si ho môže implementovať podľa svojich vlastných predstáv. Ale je to, je to nejaké vodítko, podľa ktorého tá krajina má ísť, a je to ten najlepší súbor nástrojov, akým máme, aký máme k dispozícii momentálne. Napríklad v Nemecku sa po implementácii politík priamo súvisiacich s Istanbulským dohovorom znížil objem násilia páchaného na ženách o polovicu. A budem sa opakovať, lebo podľa mňa je veľmi dôležité, aby sa to, aby to zaznelo niekoľkokrát. Vy tvrdíte, že, ja mám teda taký pocit, že slovné spojenie „búranie rodových stereotypov“, že to je protiústavné podľa vás, že to znamená, že sa budú muži ženiť s mužmi a že tu bude rodič 1 a rodič 2. Ja vám hovorím, že to tak nie je. Búranie rodových stereotypov nie je v rozpore s ústavou. Búranie rodových stereotypov znamená dosahovanie rovnosti medzi mužom a ženou. A kým nedosiahneme rovnosť medzi mužom a ženou, tak tu stále bude násilie, násilie, ktoré je rodovo podmienené. Ďakujem.
J. Kovarčík, poslanec: (2007-09-12):
Ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 15. októbra 2007 a gestorskému výboru do 16. októbra 2007. Prosím, dajte hlasovať.
Pellegrini, Peter, poslanec NR SR (2023-01-24):
Ďakujem veľmi pekne všetkým kolegom, ktorí komentovali moje vystúpenie. Niektoré, samozrejme, za komentár ani nestoja, lebo sa nedá na ne, na ne reagovať. Veľmi ma mrzí, že sa ozvali traja či štyria predstavitelia vládnej koalície, vládni poslanci, na ktorých som adresoval veľmi konkrétnu otázku a pýtal som sa, prečo voľby musia byť až 30. septembra, pretože sme doteraz nepočuli ani len jeden normálny argument. Veľmi ma mrzí, že namiesto toho, aby nás presvedčili a odpovedali nám, prečo 30. 9., aby to povedali aj ľuďom, ktorí sledujú toto, toto rokovanie, neodpovedali vôbec nič. Pán poslanec Šefčík, už vás poznám a chcem vám len pripomenúť, že som viedol kandidátnu, kandidátku strany a dostal som druhý najväčší počet preferenčných hlasov z celého tohto parlamentu. Neviem, koľko ste dostali vy, ak teda máte ešte pochybnosť, či mám mandát, alebo nemám tento mandát. A, pán poslanec Šefčík, vlastne ste (ruch v sále a zaznievanie gongu), vlastne zabudli povedať, že váš pán predseda sa sem dostal na pleciach SaS, a spolu s pánom Kuriakom sa vás pýtam, kde idete skončiť teraz vy, či zostanete so svojím pánom predsedom, po ktorého pleciach ste sa sem dostali, alebo odchádzate s Eduardom Hegerom a s Jaroslavom Naďom, už ja neviem, či do novej strany, alebo do Modrej koalície, alebo do Jablka, alebo do hrušky. (Smiech v sále.) To sú... už, samozrejme, si budete musieť zodpovedať vy. Mňa len mrzí, že ste nám doteraz neboli, nikto z vládnej koalície, schopní odpovedať na otázku, prečo 30. 9. A garantujem vám, pán Kučera, že sa nepýtam kvôli sebe. HLAS sa zúčastní volieb vtedy, kedy budú. Ja sa to pýtam za 75 % občanov tejto krajiny, ktorí si želajú predčasné voľby.
Pčolinský, Peter, podpredseda NR SR (2023-03-28):
Ďakujem. Chcem len pripomenúť, že ten istý prieskum hovorí, že 3 % voličov budú voliť tú stranu, ktorá im vybaví tie peniaze. Prerušujem rokovanie o tomto bode programu a chcem, chcem vás informovať... Teraz čo povie? Chcem vás informovať, že ráno pokračujeme termínovanou tlačou 1399, to je zákon o verejnom obstarávaní. A po ňom budeme pokračovať bodom 118, daň z príjmov, Karola Kučeru, ale medzitým máme o 10.00 hod. vystúpenie podpredsedníčky ukrajinského parlamentu a potom po hlasovaní návrh uznesenia pána poslanca Faiča a od 14.00 hod. máme termínované body, ďalšie, čiže ráno pokračujeme tlačou 1399, zákon o verejnom obstarávaní. (Reakcie z pléna.) Nie, nie, nie, pretože 1399 je termínovaný bod, to znamená, ráno o 9.00 hod. najprv ide tento a potom ide pán poslanec Kučera. Neviem, či poznáte, ale... (Krátka pauza.) Čiže v tejto chvíli prerušujem rokovanie Národnej rady do zajtra 9.00. hod. Škoda, že táto debata skončila, dúfam, že si to zopakujeme. Pekný večer. (Prerušenie rokovania o 19.21 hodine.) 1
Grendel, Gábor, podpredseda NR SR (2022-06-15):
Vyhlasujem rozpravu za skončenú a prerušujem rokovanie o tomto bode programu. Pokračujeme prvým čítaním o návrhu poslanca Martina Čepčeka na vydanie zákona, ktorým sa mení a dopĺňa zákon č. 461/2003 o sociálnom poistení v znení neskorších predpisov. Návrh zákona má parlamentnú tlač 1042, návrh na jeho pridelenie na prerokovanie výborom je v rozhodnutí č. 1084. Dávam slovo pánovi poslancovi Martinovi Čepčekovi, aby návrh zákona uviedol. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1042.)
Blanár, Juraj, podpredseda NR SR (2022-05-24):
Pani poslankyňa Tabák.
Kuffa, Štefan, poslanec NR SR (2020-05-12):
Ďakujem za slovo. Pod rúškom pláštika koronavírusu COVID-19 rôzne opatrenia, ktoré sa prijímali tuná v Národnej rade, dovolím si povedať, že vo veľkej miere zasahovali, aj zasahujú stále aktuálne do ľudských práv a slobôd. Toto je, myslím, taká skutočnosť, ktorú aj v budúcnosti budeme naozaj, budú mnohé veci nás aj mrzieť, aj prehodnocovať a tento návrh zákona, ktorý tu v parlamente máme, nie je dôvodom na skrátené legislatívne konanie, tak ako to pán kolega tuná ako predniesol. Navyše tie opatrenia, reštrikčné, ktoré stále tuná sú, zhoršujú celkovú situáciu, aj tú ekonomickú na Slovensku. Treba sa zamýšľať aj nad touto vážnou vecou. Miera nezamestnanosti nám stúpa, ale aj napätie, aj v spoločnosti, aj medzi ľuďmi, lebo keď nám budú dochádzať aj tie peniaze, aj prostriedky konkrétne v konkrétnych rodinách, nebude ľahké zvládať ako túto situáciu. Nie je, ten návrh, samotný návrh zákona tuná nebol prednesený, ale ja som si tam, niektoré tie veci som si pozeral, čo pán minister tuná chce predkladať. Nebudem hlasovať za tento návrh zákona, pretože tie návrhy, ktoré sú v tomto návrhu zákona, nie sú dobré. A aby sme si aj docenili a vážili viac aj prácu zdravotníkov a nielen tých, ale hlavne aj lekárov, ktorí sú v tej priamej paľbe aj vystavovaní tým možným rizikám. Celková situácia na Slovensku nakoľko sa zlepšuje, naopak, treba uvoľňovať tieto opatrenia. Treba ich uvoľniť a aby sme ľudí nezatvárali tiež do tých centier. Sú to akoby novodobé väznice, za ktorú si musíte zaplatiť. Dva týždne máte obmedzený príjem, nemáte žiaden príjem a ešte za ten pobyt si musíte aj zaplatiť. Ľudia sú z toho veľmi nervózni.
Droba, Juraj, poslanec NR SR (2014-06-03):
Pán kolega, ďakujem veľmi pekne, že sme sa dočkali po prvýkrát obhajoby tej podstatnejšej, pre mňa podstatnejšej časti navrhovanej zmeny ústavy a to je, to sú zmeny v justícii, takže k tomu sa určite vyjadria fundovanejšie moji kolegovia, ja sa do tejto témy púšťať nebudem, ale každopádne oceňujem, že prišlo obsiahle vysvetlenie. Ďakujem. Čo sa týka druhej veci, poviem k tomu ešte viac vo svojom ústnom príspevku do rozpravy, ale obávam sa, že touto zmenou a nechtiac, viem, že nechtiac ste ma naviedli na to práve svojím nešťastným príkladom o tom, že každý máme dve topánky, ľavú a pravú. Nechtiac povyšujete nejaký jeden stav v ústave nad..., ako keby ste hovorili v podstate, ja tú paralelu dotiahnem ešte, ešte ďalej, ako keby ste hovorili o tom, že zdravý, vzdelaný človek s dvomi rukami a s dvomi nohami, je ten správny etalón toho, akoby mal vyzerať člen našej spoločnosti, ale jedným dychom musím povedať, že zabúdate na tých, ktorí nemajú toľko šťastia, že tie dve ruky a dve nohy majú, viete. Čiže vy tuná staviate na piedestál nejaký stav, ktorý súhlasím, že je ideálny, ale zároveň robíte občanov druhej kategórie z ľudí, ktorí sú nezosobášení, ovdoveli, nebodaj sú toho istého pohlavia a žijú vo vzťahu. Toto ste si vôbec neuvedomili a toto spôsobujete. Ďakujem.
Mikloš, Ivan, podpredseda vlády a minister financií SR (2011-05-18):
Ďakujem pekne. Vážený pán predseda, vážené panie poslankyne, vážení páni poslanci, tento návrh zákona sa predkladá na základe analýzy, na základe materiálu, ktorý vláda schválila a ktorý sa volá Analýza možností zvýšenia príjmov z odvodu z hazardných hier. Na základe uvedenej analýzy sa predkladaný návrh zákona zaoberá úpravou vybraných sadzieb odvodov tak, aby zvýšenie príjmov z odvodov z hazardných hier bolo prínosom do štátneho rozpočtu. Pri prevádzkovaní číselných lotérií, stávkových hier, charitatívnej lotérie a hazardných hier v kasíne, kde sa odvod počíta ako percento z hernej istiny, sa navrhuje s účinnosťou od 1. 9. 2011 zvýšenie príjmov z odvodov z hazardných hier vo výške zhruba 900-tisíc eur. Pre odvody z prevádzkovania výherných prístrojov a videohier, kde je odvod stanovený ako paušálna čiastka, sa navrhuje úprava sadzieb s účinnosťou až od 1. 1. 2012. Pre rozpočet budúceho roka sa predpokladá zvýšenie príjmov o vyše 16 mil. eur. Na základe poznatkov z praxe sa v predkladanom materiáli spresňujú aj ustanovenia týkajúce sa propagovania hazardných hier dostupných na území Slovenskej republiky, ktorých zámerom je jednoznačne odlíšiť aktivity v oblasti propagovania vykonávané v súlade so zákonom od ostatných aktivít. Navrhovanou úpravou zákona sa navrhuje spresnenie okruhu dozorovaných subjektov zaoberajúcich sa propagovaním hazardných hier tak, aby to prispelo k zefektívneniu výkonu dozoru v oblasti hazardných hier. Návrh zákona bude mať pozitívny dosah na verejné financie. Návrh nie je v rozpore s ústavou ani inými zákonmi a vláda ho schválila na svojom rokovaní 28. apríla 2011. Ďakujem za pozornosť.
P. Goga, poslanec: (2008-05-22):
V článku I v bode 1 v § 37 ods. 1 a v bode 2 v § 141 ods. 12 sa slová „územné plány obcí a zón platné“, nahrádzajú slovami „územné plány obcí a zón záväzné vo všetkých výskytoch“. Dovoľte mi, aby som odôvodnil tento môj návrh. Navrhovanou zmenou sa upresňuje pojem platnosť územných plánov obcí a zón tým, že sa mení na pojem záväznosť. Nakoľko z legislatívneho hľadiska je pojem platnosť v zmysle navrhovanej novely pojmom nepresným, pojem záväznosť vyplýva zo samotného stavebného zákona. Podľa ustanovení stavebného zákona je územný plán obce a zóny záväzný, čo vyplýva zo samotného charakteru územnoplánovacej dokumentácie § 13, 24, § 27 ods. 3 až 6 stavebného zákona. Ďakujem vám za možnosť vystúpiť a podať pozmeňujúci návrh.
Paška, Pavol, predseda NR SR (2012-06-28):
Faktické poznámky, páni poslanci Chren, Kuffa, Droba, Sulík. Končím možnosť sa prihlásiť. Pán poslanec Chren.
Hrnčiar, Andrej, podpredseda NR SR (2018-05-10):
Pán poslanec Poliačik. (Ruch v sále, zaznievanie gongu.)
Hrušovský, Pavol, podpredseda NR SR (2010-08-10):
Pán poslanec Číž.
Kondrót, Maroš, poslanec NR SR (2013-05-17):
Ďakujem pekne, pán predseda. Vážený pán predseda, vážené kolegyne poslankyne, kolegovia poslanci, cieľom navrhovanej právnej úpravy je zefektívniť prípravu a realizáciu významných investícií a tým prispieť k zatraktívneniu podnikateľského prostredia v Slovenskej republiky, k udržaniu hospodárskeho rastu a k poklesu miery nezamestnanosti. Návrhom zákona sa v čl. I rozširuje kategória významných investícií na všetky druhy stavieb. Zároveň sa však precizujú a objektivizujú kritériá, ktoré musia byť splnené, aby sa určitá investícia mohla považovať za významnú. V čl. II sa navrhuje novelizovať stavebný zákon s cieľom zrýchlenia procesu realizácie významnej investície. Vzhľadom na skutočnosť, že jedným z kritérií na určenie stavby za významnú investíciu je rozhodnutie vlády Slovenskej republiky, že jej uskutočnenie je vo verejnom záujme, sa nebude požadovať záväzné stanovisko obce ako dotknutého orgánu v územnou konaní. V tomto prípade bude pôsobnosť stavebného úradu vykonávať obvodný úrad v sídle kraja, bývalý krajský stavebný úrad. Ide o rovnaký mechanizmus, ktorý sa už v súčasnosti uplatňuje pri výstavbe diaľnic a rýchlostných ciest. Návrh zákona nebude mať vplyv na verejné financie, nemá negatívne sociálne vplyvy, ani vplyv na životné prostredie, ani informatizáciu spoločnosti. Prijatie návrhu zákona môže mať pozitívny vplyv na podnikateľské prostredie v Slovenskej republike, ktorý však nemožno presne vopred vyčísliť. Návrh zákona je v súlade s Ústavou Slovenskej republiky, ústavnými zákonmi, inými zákonmi, ostatnými všeobecno-záväznými právnymi predpismi, s medzinárodnými zmluvami a inými medzinárodnými dokumentmi, ktorými je Slovenská republika viazaná. Poprosím vás o jeho podporu. Ďakujem, skončil som.
Pčolinský, Peter, podpredseda NR SR (2023-03-23):
Ďakujem. Otváram rozpravu. Do rozpravy nemám žiadnu písomnú prihlášku. Pýtam sa, či sa chce niekto prihlásiť ústne. Nie. Uzatváram možnosť, ale prihlásil sa ešte pred tým pán navrhovateľ. Upozorňujem, že po tomto bode, samozrejme, končíme a budeme pokračovať ráno. Nech sa páči, pán poslanec. Dokončíme tento bod a končíme dnes.
Blanár, Juraj, podpredseda NR SR (2023-02-14):
Pán spravodajca Ján Blcháč uvedie spravodajskú informáciu za gestorský výbor pre financie a rozpočet.
Plavčan, Peter, minister školstva, vedy, výskumu a športu SR (2016-06-16):
Zmeníme to.
Figeľ, Ján, podpredseda NR SR (2012-11-06):
Ďakujem pekne. Chce sa k rozprave vyjadriť pani spravodajkyňa? Nie. Prerušujem rokovanie o tomto bode. V rokovaní 8. schôdze budeme pokračovať prvým čítaním o návrhu poslancov Jána Podmanického, Viliama Jasaňa a Jany Vaľovej na vydanie návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Návrh zákona má tlač 244, návrh na jeho pridelenie na prerokovanie výborom je v rozhodnutí predsedu č. 209. Dávam teraz slovo pánovi poslancovi Viliamovi Jasaňovi, aby návrh zákona uviedol.
Gál, Gábor, poslanec NR SR (2010-11-04):
Ďakujem za slovo, pán predseda. Vážený pán poslanec Čaplovič, nebudem na všetko reagovať, lebo vlastne vaše vystúpenie bolo podobného duchu a skoro tiež tie argumenty, ako mal pán poslanec Rafaj, neviem, prečo nesedíte v jednom poslaneckom klube. Ale predsa len niečo. Je super, že vždy sa nájde niekto, kto povie za iných ako sa majú. Ako prežívajú určitú záležitosť. V tomto prípade ten strach, či môžu stratiť štátne občianstvo svojej krajiny. Viete, fakt tá vaša novela zákona o štátnom občianstve vnášala strach a vnáša aj strach. Ľudia sa boja, keď príjmu druhé štátne občianstvo, že stratia to svoje. A to svoje vnímam v tomto ponímaní ako štátne občianstvo Slovenskej republiky. A vy poviete, že strach, ako to je blbosť, to sme si vymysleli. Viete, Aj v Severnej Kórei pohlavári povedia, že ako sa majú ich ľudia dobre, len tých ľudí sa nikto nespýta alebo keď sa aj spýtajú, tak nemôžu rozprávať. Ale druhá vec je, že vždy musíte mať nepriateľa. Či tá Maďarská republika, do minulého obdobia bola to Strana maďarskej koalície, je tu teraz strana MOST- HÍD, aj keď táto strana sa nebuduje na etnickom, ale na občianskom princípe. Ale i tak vadí, lebo predsa len sedia tam príslušníci maďarskej národnosti. No asi inú agendu nemáte. A čo sa týka legitímnych protiopatrení. Ja sa stotožňujem s pánom Dzurindom, že to je veľmi zlá reakcia na zlý maďarský zákon, ale legitímnym protiopatrením je, neuznávanie účinkov, a to sa zavádza až teraz.
P. Hrušovský, predseda NR SR: (2003-10-21):
M. Maxon, poslanec: Ďakujem pekne za slovo.
Bugár, Béla, podpredseda NR SR (2018-05-15):
Pán poslanec Zelník ešte.
Šeliga, Juraj, podpredseda NR SR (2021-03-30):
S reakciou, pán poslanec Kazda.
Paška, Pavol, predseda NR SR (2014-05-29):
Pán poslanec Viskupič.
Blanár, Juraj, podpredseda NR SR (2022-11-08):
Na vaše vystúpenie evidujem tri faktické poznámky. Končím možnosť prihlásiť sa faktickými. Pani poslankyňa Zemanová ako prvá, avšak nenachádza sa v rokovacej sále, stráca možnosť s faktickou poznámkou. Pán poslanec Marek Kotleba.
Gyimesi, György, poslanec NR SR (2022-05-20):
Ja ešte doplním slová pána ministra o to, čoho sa nedotkol z toho prejavu pána ministra Sulíka, ktorý tu porovnáva rodiny tých núdznych, tých stotisícov rodín s jednou rodinou alebo s jedným príkladom Borisa Kollára. To je rovnaké, ako keby sme teraz my porovnávali priemernú intelektuálnu úroveň Nemcov s Geissenovcami. Vytrhne jeden príklad a na tomto, na tomto to bude prezentovať, že prečo to je, prečo je tento návrh zlý. My sme sa tu ako keby zhodli na tom, že medzi vysokopríjmovými rodinami a medzi tými ostatnými je nejaká obrovská priepasť. No je, akurát v platoch, ale porovnávať počet tých rodín, ktoré to reálne potrebujú, s tými, ktoré to už nepotrebujú, je skutočne zanedbateľný až marginálny. Vy týmto ľuďom pomáhať nechcete, pretože sa to nezmestí do vašej ideológie tradičnej normálnej rodiny. Vy ich, vy tieto rodiny nepovažujete za rodinu. Však vy ste normálne marxisti. Prečítajte si Marxa, ten tiež takisto rozbíjal tradičný model. A naposledy ešte vám chcem povedať aj to, že áno, tie veľké firmy si zaslúžia, aby sa podelili o tie svoje zisky, pretože tu 12 rokov boli preferované, 12 rokov sa nepočúvalo o ničom inom len o podnikateľskom prostredí, ako fajn, že tieto firmy zarábajú. A viete aj, ako zarábali. A teraz nedávam všetky do jedného, do jedného vreca. Títo majú psiu povinnosť sa najmä v týchto ťažkých časoch podeliť o svoje zisky s rodinami a s deťmi. Ďakujem.
Jarjabek, Dušan, poslanec NR SR (2015-04-15):
Sedemdesiat percent toho, čo ste povedali, boli klebety ako na trhu, normálne trhovnícke klebety, a 30 % z toho všetkého bol váš postoj vnútrostraníckeho boja v rámci KDH k vašej budúcej predsedníckej stoličke. Môžem v tomto pokračovať, v tomto duchu tak isto, ako ste to hovorili vy, a môžem tiež klebetiť a pokračovať. Národná diaľničná spoločnosť, dozorná rada, ako ste sa tam dostali, pán poslanec? Koho ste boli kamarát, prečo práve vy? Nebol náhodou vtedy predsedom strany pán Figeľ, ktorý sa zároveň stal ministrom dopravy? Prečo práve vy? Akým spôsobom ste tam pracovali a zrejme s vami boli veľmi spokojní, keďže ste sa potom stali poslancom. Aké odštepy išli pre KDH? Aké odštepy išli pre vás? Čo ste robili ako člen dozornej komisie? Mám takýmto spôsobom pokračovať? Toto bol presne váš tón. Kto koho pozná, klebety, klebety, klebety. No predpokladám, že toto asi nechceme. Pán poslanec, bolo to vystúpenie nehodné vášho intelektu. Ďakujem za pozornosť.
Laurenčík, Milan, podpredseda NR SR (2020-11-03):
Ďakujem pekne. Prosím, zaujmite miesto pre navrhovateľa. Ja teraz dávam slovo členovi výboru pre hospodárske záležitosti pánovi poslancovi Petrovi Vonsovi, aby informoval Národnú radu o výsledku prerokovania návrhu vlády vo výbore. Nech sa páči, máte slovo.
Laššáková, Jana, podpredsedníčka NR SR (2014-06-27):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami a vyhlasujem všeobecnú rozpravu za skončenú. Pán navrhovateľ, chcete k rozprave zaujať stanovisko? Nie. Pán spravodajca? Nie. Prerušujem rokovanie o tomto bode programu. A ďalej pokračujeme prvým čítaním o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov . Návrh zákona je uverejnený ako tlač 1080. Návrh na jeho pridelenie na prerokovanie výborom je v rozhodnutí č. 1082. Nech sa páči, pán poslanec Hlina, uveďte návrh zákona.
Laurenčík, Milan, podpredseda NR SR (2021-12-14):
Pán poslanec, prosím, vyjadrujte sa k veci, ktorú prerokuvávame, nie k záchranárom.
M. Číž, podpredseda NR SR: (2006-08-04):
Vážené kolegyne, kolegovia, otváram všeobecnú rozpravu, zároveň vás informujem, že do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Do rozpravy sa ústne prihlásil pán poslanec Novotný a pani poslankyňa Sabolová. Uzatváram možnosť prihlásiť sa ústne do rozpravy a zároveň dávam slovo pánovi poslancovi Novotnému.
Bugár, Béla, podpredseda NR SR (2016-04-27):
Pán poslanec Galek.
Pčolinský, Peter, poslanec NR SR (2016-04-26):
Ďakujem za slovo. Pán kolega Lukáč hovoril o katastrofálnom stave ciest na východnom Slovensku. Ja len pripomeniem, že východné Slovensko začína Prešovom a Košicami, nie končí, nie na ukrajinských hraniciach, ako si mnohí myslia. A práve tento región tých okresov, ktoré vymenoval kolega Lukáč, neviem, ako vy ostatní, ale ja mám na východe odjazdených státisíce kilometrov. A tá cestná infraštruktúra je, to nie je cestná infraštruktúra, to je tankodrom. Diera na dieru. A ja by som tiež veľmi privítal, aby s týmto vláda, resp. strana SIEŤ, ktorá má teraz ministerstvo dopravy, s tým niečo robila. Tiež by som poprosil, aby Národná diaľničná spoločnosť nepísala na svojej stránke, že máme plnohodnotný tunel Branisko, lebo tiež pomerne často tadiaľto chodím, a tak plnohodnotná je tak maximálne tá osemdesiatka v tom tuneli. A k druhej časti vášho vystúpenia, pán kolega, no máme tu aj ministra vnútra pána Kaliňáka, možno by stálo zato, aby nám objasnil, aký je stav pripravenosti Slovenska na riziká migrácie, keďže pred voľbami sme to počúvali pomerne často, aký je to veľký problém. Ale po voľbách, ja mám pocit, akoby problém migrácie nebol, resp. akoby zrazu zmizli, vyparili sa, už tu problém nemáme. Pritom aktuálna situácia, to zase pán minister by mohol nám povedať, je taká, že zrejme sa budú meniť trasy migrantov, a pokiaľ Slovensko sa na to nepripraví, tak zase len my východniari budeme musieť si brániť tú ukrajinskú hranicu.
Šeliga, Juraj, podpredseda NR SR (2020-09-23):
Pán poslanec Podmanický s reakciou na faktické poznámky.
Laššáková, Jana, podpredsedníčka NR SR (2014-02-06):
Pán poslanec Hlina, budeme pokračovať v prerušenom bode programu, o chvíľočku mi pán riaditeľ organizačného odboru Knapp prinesie uznesenie vlády, ktorým v prípade neprítomnosti predsedu vlády ho zastupuje podpredseda vlády v poradí, ako je uvedené v uznesení vlády. Takže o chvíľu takéto uznesenie budete mať doručené. A v tomto prípade ako druhý podpredseda, ktorý zastupuje predsedu, keďže pán podpredseda Kaliňák nie je prítomný, tak pána predsedu vlády zastupuje pán podpredseda vlády a minister financií Kažimír, ktorý je už tu prítomný. Takže, nech sa páči, uznesenie vlády už máte.
Heger, Eduard, podpredseda vlády a minister financií SR (2020-04-22):
Ja len kratučko. Chcem sa tomuto ctenému plénu poďakovať aj za komunikáciu, aj za spoluprácu pri lex korona, či už jednotke, dvojke, trojke, aj za váš ústretový prístup. Samozrejme, vždy budeme vaše pripomienky vítať a radi budeme o nich diskutovať a ak budú vecné a, alebo pomôžu veci, veľmi radi ich zapracujeme. Takže ďakujem veľmi pekne aj Mariánovi Viskupičovi ako predsedovi výboru za spoluprácu. Mám z toho radosť a ďakujem aj za podporu. Verím, že bude pri hlasovaní. Pekný deň vám prajem.
Blcháč, Ján, poslanec NR SR (2022-02-03):
Ďakujem za slovo. Vážený pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2005-10-26):
A. Hajduk, poslanec: Ďakujem pekne za slovo. Ja naozaj nechcem, lebo aj keď rokujeme normálne, štandardne do 19.00 hodiny, ja si myslím, že poslanecký návrh zákona, ktorý bol na predchádzajúcej schôdzi vlastne predložený, Národná rada sa s ním férovo vysporiadala a hlasovala tak, že ho vlastne vrátila predkladateľovi na prepracovanie. Ja som si myslel, naozaj, tak ako táto Národná rada má konštruktívne pracovať, že predkladateľ sa vlastne týmto uznesením Národnej rady bude veľmi zaoberať vážne a vlastne príde s návrhmi, ktoré by boli priechodné, ktoré budú konštruktívne a tak ďalej. Žiaľ, s hrôzou som zistil, že vlastne je to identický návrh, aký bol v septembri, a napriek tomu, že keď sme 22. septembra proste hlasovali o vrátení návrhu zákona na dopracovanie, čo som vtedy ako spravodajca predložil, a prešlo to, si myslím, že nie je férové voči vlastným poslancom, ktorí takýmto spôsobom sa k návrhu zákona konštruktívne postavili. Z toho dôvodu ja nechcem sa vracať k zdôvodneniu, pretože tam je obrovská sekera, výpadok zo štátneho rozpočtu, zníženie rýchlostných poplatkov. Takisto je to dole a tak ďalej. Ja týmito detailmi som sa veľmi dôsledne a podrobne zaoberal na septembrovej schôdzi, z toho dôvodu len upresňujem, že podávam procedurálny návrh v zmysle § 73 ods. 3 písm. b), aby Národná rada nepokračovala v rokovaní o návrhu zákona. Ďakujem pekne. Všetko.
Zemanová, Anna, poslankyňa NR SR (2017-09-07):
Pán minister, v demokratických krajinách, kde vládne slušná vláda, tak minister by sám zobral politickú zodpovednosť, ospravedlnil by sa národu za kauzu Čistý deň a odstúpil by sám. To, že čelíte už druhýkrát tejto iste pre vás nepríjemnej situácii, je len a len vaša voľba.
Gabániová, Darina, poslankyňa NR SR (2014-06-05):
Ďakujem. Pán poslanec, ja vás chcem pochváliť za vašu dojemnú starostlivosť, úžasnú, skutočne. A chcem vás pochváliť aj za podrobnú reklamu na vašu zodpovednú DSS-ku, kde budete zhodnocovať peniaze vašich investorov, ktorých si určite budete vyberať, a určite budú zarábať viac ako 1000 eur mesačne. Teraz dovoľte, aby som vám prečítala teda fakty, aby to nebol marxizmus – leninizmus. Ale máte pravdu, trafená hus zagága. Super, som rada, kiež by nás bolo viac. Štát ukázal, ako sa budú sporitelia, ako sa budú čerpať peniaze. V súčasnosti je v druhom pilieri 1 457 000 ľudí. Majetok všetkých investorov v druhom pilieri je 5 940 000 000 eur. Tritisíc ľudí bude mať v roku 2015 nárok na vyplácanie súkromnej penzie. Štyritisíc eur, toľko si priemerne títo ľudia nasporili, 23,4 eura, toľko bude, priemerne mesačne dostanú klienti, prví klienti. To bude tá švajčiarska časť dôchodku. Osemsto ľudí bude mať nárok na súkromnú penziu v roku 2015 a sporili si desať rokov; 7 800 eur, toľko si priemerne títo ľudia nasporili, 45,9 eura by priemerne mesačne mali dostať prví klienti, ktorí si sporili desať rokov. Pán poslanec, toto je naša politická zodpovednosť, sme my pri vláde, my sa musíme postarať o týchto ľudí. Ja dúfam len v jedno, totižto o koho, ako to vyzerá, ešte vám poviem: 23 % všetkých týchto investorov, dovoľte, aby som ich tak nazvala, čo sú v druhom. pilieri, zarába viac ako tisíc eur. Čiže 23 % je ako-tak, keď to všetko bude dobre frčať, budú mať zhodnotené peniaze. Čiže 77 % ľudí bude pomaličky ale isto... (Prerušenie vystúpenia časomerom.)
Šimečka, Michal, podpredseda NR SR (2024-06-27):
Ďakujem pekne. Pán poslanec Grendel, nech sa páči.
Dvořák, Oskar, poslanec NR SR (2023-12-20):
Ďakujem, pán predsedajúci, veľmi pekne za slovo. S tým nadšením, ako ste mi ho odovzdali, veľmi ma to povzbudilo do tejto faktickej poznámky. V prvom rade chcem poďakovať tuto kolegyni Natálii, že vôbec nám dala takúto podrobnú analýzu výdavkov na šport, pretože podľa mňa tu nahrádza úlohu vlády. Úlohu vlády, ktorá by nám mala takto vysvetľovať, ako pri rozpočte na šport ide míňať tie prostriedky. Ja to dám do paralely s tým, tá situácia je podobná s tým športom, rovnako ako zdravotníctvo, ktorému sa ja venujem, lebo šport je jedna z tých vecí, ktorú z viacerých, z mnohých oblastí si ja vždy v rozpočtoch pozerám a pozerám sa, ako sa na to míňa, lebo ide to v tom koncepte, ktorý sme my v Progresívnom Slovensku vždy razili, že venovať sa zdraviu, nielen zdravotníctvu. A teda pohyb, strava, duševné zdravie, životné prostredie, tam napríklad patrí aj šport. A ja keď sa pozerám na zdravotníctvo, to je jedna strana z rozpočtu, druhá najväčšia rozpočtová položka. Ale keď si odmyslím toto, že ide o druhú najväčšiu rozpočtovú položku a chcem si rovnaké informácie pozrieť napríklad pri športe, tak ja keď si pozerám tú kapitolu v hlavnej knihe, ktorú ste nám predložili, tak ja tam vidím jeden a pol strany venovanú teda ministerstvu školstva, ale keď si pozriem, že či je tam nejaké niečo venované aspoň trošičku tomu športu, tak ja tam nevidím žiadne podrobnosti, nevidím tam nič vysvetlené. To znamená, že ja v hlavnej knihe, v tom všeobecnom texte, ktorý je prakticky dôvodovou správou k rozpočtu, ja sa tam nič nedozvedám. Keď si pozriem predošlé, predošlý rozpočet, tak tu mám napríklad, tu sa napríklad aj dozviem, že sú tu nejaké výsledkové indikátory, napríklad počet rekreujúcich ľudí, ktorí robia rekreačné športy. Ja sa napríklad aj dozviem to, že vy idete vytvárať síce novú inštitúciu za 100 mil., ale v skutočnosti napríklad skutky by pomohli viac. V roku 2021 dostával šport 156 mil., tento rok bude mať pravdepodobne iba 104 mil., ale 100 mil. ďalších idete dať ešte na ministerstvo športu.
Laurenčík, Milan, podpredseda NR SR (2021-04-30):
Ďalšiu faktickú poznámku má pán poslanec Stanislav Mizík. Nech sa páči.
Pellegrini, Peter, predseda NR SR (2024-01-16):
Na vaše vystúpenie je osem faktických poznámok. Ako prvý, pán poslanec Pročko.
Pročko, Jozef, poslanec NR SR (2023-11-14):
Ďakujem veľmi pekne. Pán Richter, povedali ste, že budete musieť urobiť kotrmelec dozadu. Pán Richter, vy urobíte salto dozadu. Vrátite sa tam, kde ste boli počas dvanástich rokov. Pán Richter, ja som, od roku 1995 pracujem v treťom sektore. Mám svoju neziskovku, pracoval som v ďalších troch neziskovkách a môžem vám povedať, že počas vášho vládnutia na ministerstve sociálnych vecí, práce a rodiny som sa štyrikrát obrátil o pomoc a všetci vaši úradníci tam mali ako tie tri opice oči, uši aj ústa zakryté a žiadna, žiadna pomoc. Viete, kto za vás pracoval? Mimovládky, ktoré idete obmedziť, pretože tie mimovládky nezdieľajú názor Roberta Fica, že je anjel spásy pre Slovensko, ale tie mimovládky vidia, čo Fico robil a robí. Pán Richter, vy urobíte salto dozadu, aby ste sa vrátili k tomu, že naozaj za vašej, vášho vládnutia na tom ministerstve sa podporovali len úzke mimovládky. Dávali sa peniaze len vašim ľuďom. Naozaj vy urobíte salto dozadu. Ale skúste urobiť krok dopredu a pomáhať ľuďom. Ďakujem.
Pellegrini, Peter, predseda NR SR (2015-06-25):
Kolegyne, kolegovia, poprosím, aby sme ešte vydržali a do jedenástej naozaj zachovali pokoj v rokovacej sále, aby poslankyňa, mohla pani poslankyňa v kľude vystúpiť. V prípade ešte, pani poslankyňa, že ste nepredniesli pozmeňujúci návrh a chceli by ste ho ešte zmeniť, ak by sme prerušili vaše vystúpenie, mohli by ste pokračovať o štrnástej a upravený si predložiť. Ale to už nechávam na vás, nech sa páči. Síce jedenásť tridsať pokračujeme po hlasovaní. Beriem späť. Nedá sa to spraviť. Pani poslankyňa, pokračujte v rozprave, nech sa páči.
Paška, Pavol, predseda NR SR (2012-11-29):
Pán poslanec Hlina.
Pavlis, Pavol, poslanec NR SR (2010-12-14):
Ďakujem za slovo, pán predseda. Kolegyne, kolegovia, vážený pán minister, dovoľte mi, aby som vám predložil informáciu Výboru Národnej rady Slovenskej republiky pre pôdohospodárstvo a životné prostredie o výsledku prerokovania správy o vodnom hospodárstva v Slovenskej republike za rok 2009. Správu o vodnom hospodárstve v Slovenskej republike za rok 2009 pridelil predseda Národnej rady Slovenskej republiky svojím rozhodnutím výboru pre pôdohospodárstvo a životné prostredie, ktorý túto správu predkladá. Výbor Národnej rady Slovenskej republiky pre pôdohospodárstvo a životné prostredie uvedenú správu prerokoval v určenej lehote. Výbor Národnej rady vzal na vedomie a odporučil Národnej rade Slovenskej republiky vziať správu na vedomie. Pán predseda, prosím, otvorte rozpravu.
Bugár, Béla, podpredseda NR SR (2017-02-02):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko k rozprave? Nie. Pán spravodajca? Nie. Takže prerušujem rokovanie o tomto bode programu, vyhlasujem 5-minútovú prestávku a potom budeme hlasovať o prerokovaných bodoch. (Krátka prestávka.) (Po prestávke.)
Laurenčík, Milan, podpredseda NR SR (2022-02-25):
Pán poslanec Martin Beluský, nech sa páči.
Záborská, Anna, poslankyňa NR SR (2023-03-23):
Ďakujem pekne, pán predseda. Vážená pani kolegyňa, vážení kolegovia, dovoľte mi, aby som predložila v druhom čítaní návrh zákona, ktorým sa mení a dopĺňa zákon č. 383 o príspevku pri narodení dieťaťa. Tak ako som povedal už pri prvom čítaní, je to téma, o ktorej sa už dlho vedie diskusia. V istom časovom období v tejto Národnej rade bol schválený zákon, ktorý alebo novela zákona, ktorá upravovala príspevok pri narodení dieťaťa a rozlišovala, či to dieťa sa narodilo ako prvé jednej matke, druhé alebo tretie, alebo či sa narodilo štvrté, piate a ďalšie. Ja si myslím, že je nespravodlivé, pretože ten rozdiel príspevku je veľmi veľký. Ak sa narodí prvé, druhé alebo tretie dieťa, tak ten príspevok pri narodení je 829 eur, ak sa narodí štvrté a ďalšie tak len 151 eur, čiže rádovo je to sedemkrát menej. A preto som veľmi rada, že v prvom čítaní veľkou väčšinou v tomto parlamente prešiel zákon alebo novela zákona do druhého čítania. A len celkom krátko poviem na úvod, že po diskusii s ministerstvom práce, sociálnych vecí a rodiny sme pripravili pozmeňujúci návrh, ktorý hovorí o tom, že nielen deti, ktoré sa narodia jednej matke, ale aj deti, ktoré si tá matka alebo tá rodina osvojí, by mali mať týmto zvýšený príspevok. A zároveň tehotné matky, ktoré potom ako otehotnejú stratia ubytovanie, nemajú sa kde uchýliť, tak tieto ženy by mali mať nárok na núdzové bývanie. Čiže veľká vďaka, ak tento návrh podporíte a ja si myslím že urobíme zadosť spravodlivosti. Ďakujem pekne.
Kollár, Boris, predseda NR SR (2022-03-23):
Ďakujem za faktickú poznámku pánovi poslancovi Sujovi a teraz, myslím, že bol posledný v rozprave. Vyhlasujem rozpravu, jaj, áno, vyhlasujem rozpravu za skončenú. Chce k rozprave zaujať stanovisko navrhovateľka? Nech sa páči, máte slovo.